თავისუფალი თეატრი

„თავისუფალი თეატრი“ — ქართული თეატრი თბილისში, მეტრო „თავისუფლების მოედნის“ უკან, სახელმწიფო კანცელარიისაკენ მიმავალ კიბეებთან. თეატრი კერძოა და ეკუთვნის რეჟისორ ავთო ვარსიმაშვილს. თეატრს ყავს მუდმივმოქმედი დასი (25 კაცი) და პარალელურად ასაქმებს კიდევ 60-მდე მსახიობს.

დაარსდა 2001 წლის 31 მარტს.

2001 წლიდან 2018 წლამდე შენობას ჰქონდა გემის, როგორც თავისუფლების სიმბოლოს ფორმა (არქიტექტორი პაატა ჭავჭანიძე). 2018 წელს რეკონსტრუქციის შემდეგ შენობამ იცვალა იერსახე. გაიზარდა სცენის პარამეტრები"წითელი დარბაზი" (სცენის სიგანე 11 მეტრი, სიღრმე 13 მეტრი, მაყურებელთა რაოდენობა 184). თეატრს აქვს მცირე სცენაც, "ლურჯი დარბაზი" (სიგანე 5 სიღრმე 6 მ, მაყურებელთა რაოდენობა 70.)

დაარსების დღიდან, “თავისუფალი თეატრი” ინარჩუნებს ქართველი ახალგაზრდების ყველაზე საყვარელი თეატრის სტატუსს. ის საქართველოს ერთ ერთი ყველაზე პოპულარული თეატრია არა მარტო თბილისში, არამედ საქართველოს ყველა ქალაქში, საკმარისია ნებისმიერ ქალაქში გამოაკრათ ერთი აფიშა, რომელიც იუწყება, რომ აქ მალე გამართავს წარმოდგენას “თავისუფალი თეატრი” და ბილეთები უმალვე ქრება სალაროებიდან. “თავისუფალი თეატრი” უყვარს მაყურებელს, რადგან მის სპექტაკლებში ქართველი ახალგაზრდობა მუდამ ხედავს თავის სათქმელს. “თავისუფალმა თეატრმა” სპექტაკლები უჩვენა საქართველოს ყველა კუთხეში. ის იყო პირველი თეატრი, რომელმაც მოახერხა და 2004 წელს უჩვენა სპექტაკლი კონფლიქტის ზონაში – ოკუპირებული ცხინვალის რეგიონში. წარმატებული თეატრია, ხოლო მისი სამსახიობო დასი, მიჩნეულია საუკეთესო თეატრალურ დასად.

 მსახიობები და რეპერტუარი 
„თავისუფალი თეატრის“ მსახიობები არიან: სლავა ნათენაძე, აპოლონ კუბლაშვილი, გოგა ბარბაქაძე, თიკო კორძაძე, ჯაბა კილაძე, მაია დობორჯგინიძე, მამუკა მუმლაძე, მარიამ ჯოლოგუა, მიხეილ არჯევანიძე, კახა მიქიაშვილი, თამუნა ნიკოლაძე, ლაშა გურგენიძე, გიორგი ჯიქია, შაკო მირიანაშვილი, მარიამ ნადირაძე, ნინი კვირიკაშვილი და სხვები.

თეატრის წამყვანი მსახიობი იყო პოეტი და მსახიობი ნიკო გომელაური (2001 -2010)

ამ თეატრის სცენაზე სხვადასხვა სპექტაკლებში თამაშობდნენ ქართული თეატრის ისეთი მსახიობები, როგორიცაა: გურამ საღარაძე, ჯემალ ღაღანიძე, თათული დოლიძე, მარინე ჯანაშია, ირინა მეღვინეთუხუცესი, რამაზ იოსელიანი, დიმა ჯაიანი, ევა ხუტუნაშვილი, ვანო იანტბელიძე და სხვ.

ავთო ვარსიმაშვილის გარდა „თავისუფალი თეატრის“ სპექტაკლების რეჟისორები არიან: დათო დოიაშვილი, გოჩა კაპანაძე, ანდრო ენუქიძე, გიორგი შალუტაშვილი, გოგი მარგველაშვილი, მაია დობორჯგინიძე, ნუგზარ ლორთქიფანიძე, ვანო ხუციშვილი, ნიკა ჩიკვაიძე, საბა ასლამაზიშვილი და სხვ.

„თავისუფალი თეატრის“ სპექტაკლებს თამაშობს ყოველდღე, ორშაბათის გარდა.

დღევანდელი რეპერტუარი:

„კომედიანტები“, „ჯინსების თაობა“, „კავკასიური ცარცის წრე“, „რიჩარდ მესამე“, „სამანიშვილის დედინაცვალი“, „მიყვარხარ, მიყვარხარ, მიყვარხარ“, „2030“, „სამი ჰალსტუხიანი და ანგელოზი“, „სხვების ცხოვრება“, „ზღაპარი იგი მათრობს და მხიბლავს“, „მოჩვენებანი“,  „გუშინდელნი დღეს“, „ოტელო“, „სულის იდენტიფიკაცია“, „თეთრი ვარდები“, "სტალკერი"  და სხვ.

„vars-studio“   დავამატე ინფორმაცია

„თავისუფალი თეატრის“ ბაზაზე არსებობს კინოსტუდია „vars-studio“, რომელმაც გადაიღო მხატვრული ფილმები: „იდიოტოკრატია“, „ყველაფერი კარგად იქნება“, „ბამბაზიის სამოთხე“, „მიდი ძმაო, მიდი“, „ისპაჰან-ბათუმი“, „სახლი, რომელიც ფანჯრიდან გაიპარა“.

საგასტროლო ცხოვრება

მრავალფეროვანია და შთამბეჭდავია “თავისუფალი თეატრის” საგასტროლო – საფესტივალო რუკა, ის არაერთხელ იყო ისეთ ქვეყნებში როგორიცაა: დიდი ბრიტანეთი, ფინეთი, ესტონეთი, რუსეთი, უკრაინა, ბელარუსი, ლატვია, გერმანია, სომხეთი, საბერძნეთი, პოლონეთი, ეგვიპტე, თურქეთი, რუმინეთი, ინდოეთი, უნგრეთი, იტალია, საფრანგეთი, ავსტრია.

2024 წელს,  ბუდაპეშტში (უნგრეთი) ჩატარებულ მსოფლიო თეატრალურ ოლიმპიადაზე, საქართველო წარადგინა "თავისუფალმა თეატრმა" ორი სპექტაკლით: "რიჩარდ მესამე" და "ოტელო". 

„თავისუფალ თეატრზე“ გადაღებულია დოკუმენტური ფილმი „მაინც ვითამაშებთ“ (რეჟ. გიორგი ვარსიმაშვილი).

 რესურსები ინტერნეტში 



 სქოლიო 

კატეგორია:თბილისის თეატრები